《Mayanne小喇叭》|林峯吳卓羲經典回顧,爆笑垃圾袋時尚祕辛
清談節目《MORAZ 天然草本驅蚊靈呈獻:Mayanne 小喇叭》由新鮮出爐的「最佳女主持」麥美恩(Mayanne)擔任主持,曾展望(GM)擔任助理主持,逢周四、五晚 10 點半翡翠台播映。
本周四晚(11 日)一集主題是「娛樂圈中真‧友‧情」,邀來林峯及吳卓羲(Ron)兩位好兄弟擔任嘉賓,是次更是二人相隔多年後再在無綫節目中同框。相識長達 25 載的「Ron 峯」在節目中大談相識經過、日常相處兼互爆對方秘密,感情要好的二人,除了每日都必定會聯絡對方,更經常互到對方家中過夜,感情猶如親人。原來當年是林峯主動聯絡阿 Ron 約食飯,阿 Ron 亦坦言嚇了一跳:「佢打畀我嗰陣時我都打咗個凸,嗰時佢已經《尋秦記》,佢話約我食飯,我就覺得咁奇怪嘅?然後就一步步建立關係。」林峯亦大方向 Ron 發表愛的宣言:「鍾意你吖嘛!」林峯透露當年冒昧採取主動全因看到 Ron 落下男兒淚的感人一幕,阿 Ron 聞言即指自己也是因為錄影這集《小喇叭》才知道林峯當年「睇中」自己真相。欲知詳情?密切留意節目。
「Ron 峯」又應製作組要求翻看當年拍攝《大唐雙龍傳》時露股一幕,面對這幕被傳頌多年的經典場口,Ron 爆料指是臨場應導演要求進行拍攝:「初初劇本冇架,佢哋話不如整場令伍姑娘尷尬少少(嘅戲),咁佢有咩會尷尬呢?導演就提議除晒,我就問:『出唔出得街呀?除冇問題吖!我哋咁嘅資質,但點樣遮住前面先?」林峯笑笑口接話:「現場有啲大垃圾膠袋,我哋就剪咗個角落頭落嚟…」Ron 再搞笑接著說:「我望住佢剪幾大,我咪再剪大啲,鬥大咯!重點係我哋用牛皮膠紙黐。」林峯即大表認同:「黐嗰陣冇問題,搣嗰時大鑊。」說得興起的 Ron,還大爆搣膠紙時苦況:「要搵𠝹刀𠝹!𠝹咩?毛咯!我哋互幫大家,現場冇人夠膽幫我哋𠝹!」到底二人為何會變得生人勿近,就要留意節目內容。除了經典場口,二人還會分享當年在超過五十度高溫下拍攝苦況,林峯一度問監製「我哋會唔會死」;以及演員及幕後如何在時間緊逼的情況下,靠勁高默契極速在十分鐘內完成一頁半紙劇本拍攝。
向來花生多多的《小喇叭》,是集還會曝光「Ron 峯」昔日於藝訓班及 Dancer 訓練班的青澀樣,阿 Ron 大嘆當年髮型不堪回首:「呢張相唔該(airtime)出短少少。」製作組又找來二人當年《全城火熱穿梭奧運夜》的跳唱片段,除了有 Ron峯,還有黃宗澤、馬國明、黎諾懿及陳鍵鋒。Mayanne 笑指眾人當年舞步唔多
夾,Ron 解釋謂:「我哋當時全部都好忙,我哋排舞好難夾得齊人。我哋嗰時每一個包辦一間廠,每次走出廠喪屍咁。呢個最夾架喇,再拍一條冇可能架喇。」想知道更多相關精彩資訊,敬請留意 www.tvb.com 。